ระเบียบธนาคารแห่งประเทศไทยที่ สรข. 1 /2560เรื่อง การให้บริการธุรกรรมแลกเปลี่ยนตราสารหนี้ด้วยวิธีอิเล็กทรอนิกส์-------------------------------------อื่นๆ - 1. เหตุผลในการออกระเบียบ ธนาคารแห่งประเทศไทยได้พัฒนาระบบเพื่อรองรับบริการธุรกรรมแลกเปลี่ยนตราสารหนี้ด้วยวิธีอิเล็กทรอนิกส์ ซึ่งเป็นโครงสร้างพื้นฐานส่วนหนึ่งในการพัฒนาตลาดตราสารหนี้ในประเทศ ดังนั้นธนาคารแห่งประเทศไทยจึงได้ออกหลักเกณฑ์การให้บริการธุรกรรมแลกเปลี่ยนตราสารหนี้ด้วยวิธีอิเล็กทรอนิกส์ เพื่อให้ผู้ออกตราสารหนี้และผู้แลกเปลี่ยนตราสารหนี้มีความเข้าใจและมีแนวปฏิบัติที่ชัดเจนอื่นๆ - 2. อํานาจตามกฎหมาย อาศัยอํานาจตามมาตรา 8 (4) มาตรา 39 และมาตรา 40 แห่งพระราชบัญญัติธนาคารแห่งประเทศไทย พุทธศักราช 2485 ซึ่งแก้ไขเพิ่มเติมโดยพระราชบัญญัติธนาคารแห่งประเทศไทย (ฉบับที่ 4) พ.ศ. 2551อื่นๆ - 3. ขอบเขตการบังคับใช้ ใช้บังคับกับผู้ออกตราสารหนี้และผู้แลกเปลี่ยนตราสารหนี้ตามระเบียบนี้อื่นๆ - 4. เนื้อหา ส่วนที่ 1บททั่วไป ข้อ 1 คํานิยาม ในระเบียบนี้ "ธปท." หมายถึง ธนาคารแห่งประเทศไทย "บริการ EFS " หมายถึง บริการตามระเบียบธนาคารแห่งประเทศไทยว่าด้วยการให้บริการด้านการเงินด้วยวิธีอิเล็กทรอนิกส์ (Electronic Financial Services) "บริการ Bond Switching" หมายถึง บริการธุรกรรมแลกเปลี่ยนตราสารหนี้ด้วยวิธีอิเล็กทรอนิกส์ระหว่างผู้ออกตราสารหนี้และผู้แลกเปลี่ยน ภายใต้ระบบที่ ธปท. จัดขึ้น "ผู้แลกเปลี่ยน" หมายถึง ผู้แลกเปลี่ยนตราสารหนี้ "ผู้ใช้บริการ Bond Switching" หมายถึง ผู้ออกตราสารหนี้และผู้แลกเปลี่ยน ที่ได้รับอนุญาตจาก ธปท. ให้ใช้บริการธุรกรรมแลกเปลี่ยนตราสารหนี้ด้วยวิธีอิเล็กทรอนิกส์ "ศูนย์รับฝาก" หมายถึง บริษัท ศูนย์รับฝากหลักทรัพย์ (ประเทศไทย) จํากัด หรือหน่วยงานอื่นใดที่ตลาดหลักทรัพย์แห่งประเทศไทยจัดตั้งขึ้น หรือได้รับอนุญาตจากคณะกรรมการกํากับหลักทรัพย์และตลาดหลักทรัพย์ หรือจัดตั้งขึ้นตามกฎหมายว่าด้วยหลักทรัพย์และตลาดหลักทรัพย์ หรือหน่วยงานอื่นใดที่ ธปท. กําหนด เพื่อประกอบการเป็นศูนย์กลางการให้บริการรับฝากและถอนหลักทรัพย์ "ตราสารหนี้" หมายถึง ตั๋วเงินคลัง ตั๋วสัญญาใช้เงิน พันธบัตร หุ้นกู้ และตราสารอื่นใดที่ ธปท. เป็นผู้จัดจําหน่าย หรือนายทะเบียน หรือตัวแทนการจ่ายเงิน "ตราสารหนี้ Source Bond" หมายถึง ตราสารหนี้ที่ผู้แลกเปลี่ยนสามารถนํามาแลกเปลี่ยนกับตราสารหนี้อื่นตามหลักเกณฑ์ที่ผู้ออกตราสารหนี้กําหนด "ตราสารหนี้ Destination Bond" หมายถึง ตราสารหนี้ที่ผู้แลกเปลี่ยนประสงค์จะได้รับจากการแลกเปลี่ยนตามหลักเกณฑ์ที่ผู้ออกตราสารหนี้กําหนด "เงินค่าส่วนต่างระหว่างราคา" หมายถึง เงินค่าส่วนต่างระหว่างราคาของตราสารหนี้ Source Bond และราคาของตราสารหนี้ Destination Bond "บัญชีเงินฝาก " หมายถึง บัญชีเงินฝากกระแสรายวันหรือบัญชีชําระเงินซึ่งผู้ใช้บริการ Bond Switching เปิดไว้กับ ธปท. หรือบัญชีเงินฝากที่ผู้ใช้บริการ Bond Switching เปิดไว้กับธนาคารพาณิชย์หรือสถาบันการเงินใด ๆ ที่มีบัญชีเงินฝากเปิดไว้ที่ ธปท. "บาทเนต" หมายถึง ระบบที่ ธปท. จัดขึ้นตามระเบียบธนาคารแห่งประเทศไทยว่าด้วยการบริการบาทเนต "วันทําการ" หมายถึง วันทําการของ ธปท. ข้อ 2 เมื่อผู้ออกตราสารหนี้ประสงค์จะให้ ธปท. เป็นผู้ดําเนินการให้บริการ Bond Switching ให้ผู้ออกตราสารหนี้แจ้งหลักเกณฑ์ วิธีการ เงื่อนไข ระยะเวลาและข้อมูลต่าง ๆ ให้ ธปท.ทราบล่วงหน้าเป็นคราว ๆ ไป ข้อ 3 ธปท. จะให้บริการ Bond Switching แก่ผู้ใช้บริการ Bond Switching ผ่านบริการ EFS ภายในวันและเวลาทําการปกติของ ธปท. และตามหลักเกณฑ์ที่ผู้ออกตราสารหนี้กําหนดเวลาที่ใช้อ้างอิงในบริการ Bond Switching ให้ถือตามเวลาที่ปรากฎที่คอมพิวเตอร์แม่ข่ายที่ ธปท. ข้อ 4 ธปท. จะแจ้งรายชื่อผู้ประสานงานของ ธปท. ไว้ในบริการ EFS ส่วนที่ 2คุณสมบัติของผู้ใช้บริการ Bond Switching ข้อ 5 ผู้ใช้บริการ Bond Switching ต้องมีคุณสมบัติ ดังนี้ (1) กรณีผู้ออกตราสารหนี้ ต้องเป็นผู้ใช้บริการตามระเบียบธนาคารแห่งประเทศไทยว่าด้วยการให้บริการด้านการเงินด้วยวิธีอิเล็กทรอนิกส์ (Electronic Financial Services) (2) กรณีผู้แลกเปลี่ยน ต้องเป็นผู้ใช้บริการตามระเบียบธนาคารแห่งประเทศไทยว่าด้วยการให้บริการธุรกรรมประมูลตราสารหนี้ด้วยวิธีอิเล็กทรอนิกส์ (e-Bidding) ทั้งนี้ ผู้ที่ประสงค์จะใช้บริการ Bond Switching ต้องได้รับอนุญาตจาก ธปท. ก่อนใช้บริการ Bond Switching และตกลงยินยอมผูกพันรวมทั้งปฏิบัติตามระเบียบ ประกาศ พิธีปฏิบัติ คู่มือการใช้งาน แนวทางการปฏิบัติงาน หรือข้อกําหนดอื่นใดที่ ธปท. กําหนด ส่วนที่ 3การขอใช้บริการ Bond Switching ข้อ 6 ก่อนเริ่มใช้บริการ Bond Switching ตามระเบียบนี้ ผู้ใช้บริการ Bond Switching จะต้องจัดทําเอกสารตามแบบที่ ธปท. กําหนด เพื่อขออนุญาตต่อ ธปท. ล่วงหน้าไม่น้อยกว่า 15 วันทําการ เว้นแต่ รปท. จะกําหนดเป็นอย่างอื่น ซึ่งเอกสารดังกล่าว ได้แก่ (1) หนังสือแสดงความตกลงการใช้บริการธุรกรรมแลกเปลี่ยนตราสารหนี้ด้วยวิธีอิเล็กทรอนิกส์ (2) หนังสือมอบอํานาจการใช้บริการธุรกรรมแลกเปลี่ยนตราสารหนี้ด้วยวิธีอิเล็กทรอนิกส์ (3) หนังสือแต่งตั้งผู้มีอํานาจลงนามแต่งตั้งผู้จัดการสิทธิการใช้บริการธุรกรรมแลกเปลี่ยนตราสารหนี้ด้วยวิธีอิเล็กทรอนิกส์ (4) หนังสือแต่งตั้งผู้จัดการสิทธิการใช้บริการ (5) หนังสือแจ้งข้อมูลเกี่ยวกับบัญชีตราสารหนี้ และบัญชีเงินฝากสําหรับการใช้บริการธุรกรรมแลกเปลี่ยนตราสารหนี้ด้วยวิธีอิเล็กทรอนิกส์ (6) หนังสือแจ้งรายชื่อผู้ประสานงานสําหรับการใช้บริการธุรกรรมแลกเปลี่ยนตราสารหนี้ด้วยวิธีอิเล็กทรอนิกส์ (7) เอกสารอื่นตามที่ ธปท. กําหนด ข้อ 7 หากมีการเปลี่ยนแปลงข้อมูลในเอกสารที่ได้แจ้งต่อ ธปท. ไว้แล้วตามข้อ 6 ผู้ใช้บริการ Bond Switching จะต้องจัดทําเอกสารฉบับใหม่แทนฉบับเดิม และยื่นต่อ ธปท. ล่วงหน้าไม่น้อยกว่า 7 วันทําการ ก่อนวันที่ประสงค์ให้มีผลเปลี่ยนแปลงข้อมูลดังกล่าว ข้อ 8 ผู้ใช้บริการ Bond Switching มีหน้าที่ทดสอบระบบตามที่ ธปท. กําหนด ข้อ 9 ผู้ใช้บริการ Bond Switching ต้องมีมาตรการรักษาความปลอดภัยและระบบการควบคุมภายในตามมาตรฐานที่ยอมรับทั่วไป ข้อ 10 ผู้ใช้บริการ Bond Switching ยอมรับประสิทธิภาพ ขอบเขตความสามารถและข้อจํากัดของกระบวนการเพื่อความปลอดภัยในการรับส่งข้อความ ตลอดจนยอมรับว่าบริการ Bond Switching มีมาตรการที่เหมาะสมเพียงพอในการป้องกันความผิดพลาดและการทุจริตต่าง ๆ แล้ว ข้อ 11 ผู้ใช้บริการ Bond Switching ต้องรักษาไว้เป็นความลับซึ่งกระบวนการเพื่อความปลอดภัยในการรับส่งข้อความ ข้อมูลเกี่ยวเนื่องกับกระบวนการดังกล่าว และคู่มือการใช้งานเว้นแต่เป็นการเปิดเผยเท่าที่จําเป็นเพื่อประโยชน์ในการปฏิบัติงาน ผู้ใช้บริการ Bond Switching ต้องเก็บรักษาข้อมูลอันเกี่ยวเนื่องด้วยกระบวนการเพื่อความปลอดภัยในการรับส่งข้อความ และคู่มือการใช้งานมีให้สูญหาย ในกรณีที่มีการเปิดเผยตามวรรคแรก หรือมีการสูญหายตามวรรคสอง ผู้ใช้บริการ Bond Switching ต้องแจ้ง ธปท.ทราบโดยพลัน ทั้งนี้ ปท. อาจพิจารณาดําเนินการตามที่เห็นสมควร ส่วนที่ 4ขั้นตอนการแลกเปลี่ยนตราสารหนี้ การส่งคําขอแลกเปลี่ยนตราสารหนี้ ข้อ 12 ผู้แลกเปลี่ยนที่ประสงค์จะแลกเปลี่ยนตราสารหนี้ตามระเบียบนี้ จะต้องส่งคําขอแลกเปลี่ยนตราสารหนี้ให้กับ ธปท. ผ่านบริการ EFS โดยระบุรายละเอียดให้ครบถ้วนตามที่ธปท. กําหนด ตามวันเวลา รวมถึงหลักเกณฑ์ วิธีการและเงื่อนไขที่ผู้ออกตราสารหนี้กําหนด โดยให้ถือว่าคําขอแลกเปลี่ยนดังกล่าวมีผลผูกพันผู้แลกเปลี่ยน ทั้งนี้ หากผู้แลกเปลี่ยนประสงค์จะแก้ไขเปลี่ยนแปลง หรือยกเลิกคําขอแลกเปลี่ยนตราสารหนี้ ผู้แลกเปลี่ยนต้องดําเนินการก่อนเวลาปิดรับคําขอแลกเปลี่ยนตราสารหนี้ โดยให้ถือว่าคําขอแลกเปลี่ยนตราสารหนี้หรือคําขอยกเลิกครั้งหลังสุดมีผลผูกพันผู้แลกเปลี่ยน ข้อ 13 ธปท. จะไม่รับคําขอแลกเปลี่ยนตราสารหนี้ที่ส่งมาภายหลังจากวันและเวลาที่ผู้ออกตราสารหนี้กําหนดไว้ การประมวลผล ข้อ 14 ธปท. จะดําเนินการประมวลผลการขอแลกเปลี่ยนตราสารหนี้ในเบื้องต้นตามวิธีการที่ผู้ออกตราสารหนี้กําหนด และส่งให้ผู้ออกตราสารหนี้พิจารณา การพิจารณาการขอแลกเปลี่ยนตราสารหนี้ ข้อ 15 ผู้ออกตราสารหนี้จะเป็นผู้พิจารณาการขอแลกเปลี่ยนตราสารหนี้ของผู้แลกเปลี่ยน และแจ้งให้ ธปท. ทราบเมื่อ ธปท. ได้รับผลการพิจารณาจากผู้ออกตราสารหนี้แล้ว ธปท. จะคํานวณภาษีเงินได้หัก ณ ที่จ่าย ให้แก่ผู้แลกเปลี่ยนที่ได้รับการจัดสรร ตามหลักเกณฑ์ วิธีการและเงื่อนไข ที่ผู้ออกตราสารหนี้กําหนด ข้อ 16 หากผู้ออกตราสารหนี้ประสงค์จะแก้ไขเปลี่ยนแปลงผลการแลกเปลี่ยนตราสารหนี้ผู้ออกตราสารหนี้ต้องแจ้ง ธปท. ทราบล่วงหน้า ก่อน ธปท. ประกาศผลการแลกเปลี่ยนตราสารหนี้ การประกาศผลการแลกเปลี่ยนตราสารหนี้ ข้อ 17 ผู้แลกเปลี่ยนต้องตรวจดูผลการแลกเปลี่ยนตราสารหนี้ หลังจาก ธปท. ประกาศผลการแลกเปลี่ยนดังกล่าว และให้ถือว่าผู้แลกเปลี่ยนทราบผลการแลกเปลี่ยนแล้วเมื่อ ธปท. ประกาศผลการแลกเปลี่ยนแล้วให้ถือว่าการแลกเปลี่ยนตราสารหนี้มีผลสมบูรณ์ผูกพันผู้ใช้บริการ Bond Switching การส่งมอบและรับมอบตราสารหนี้และการชําระเงิน ข้อ 18 การส่งมอบและรับมอบตราสารหนี้และการชําระเงิน ให้เป็นไปตามหลักเกณฑ์วิธีการและเงื่อนไขที่ผู้ออกตราสารหนี้กําหนด ข้อ 19 ผู้แลกเปลี่ยนต้องส่งมอบตราสารหนี้ Source Bond ตามจํานวนที่กําหนดไว้ในประกาศผลการแลกเปลี่ยนตราสารหนี้ โดยนําเข้าบัญชีหลักทรัพย์ของ ธปท. ที่เปิดไว้กับศูนย์รับฝากภายในระยะเวลาที่ผู้ออกตราสารหนี้กําหนด และต้องระบุรายละเอียดของคําสั่งโอนตราสารหนี้ให้ถูกต้องครบถ้วน ดังนี้(1) ชื่อและ/หรือเลขที่บัญชีหลักทรัพย์ของผู้ส่งมอบ(2) ชื่อและ/หรือเลขที่บัญชีหลักทรัพย์ของสถาบันตัวกลาง (ถ้ามี)(3) ชื่อและ/หรือเลขที่บัญชีหลักทรัพย์ของ ธปท.(4) จํานวนหน่วยที่ผู้สั่งโอนตราสารหนี้ต้องการโอนให้กับผู้รับโอนตราสารหนี้(5) วันที่ที่ผู้สั่งโอนตราสารหนี้ระบุให้นําตราสารหนี้เข้าบัญชีผู้รับโอนตราสารหนี้(6) รายละเอียดอื่นตามที่ ธปท. กําหนด ข้อ 20 กรณีที่ผู้ออกตราสารหนี้เป็นฝ่ายที่ต้องชําระเงินค่าส่วนต่างระหว่างราคาผู้ออกตราสารหนี้ต้องโอนเงินเข้าบัญชีเงินฝากของ ธปท. ผ่านระบบบาทเนตหรือตามที่ ธปท. กําหนดภายในระยะเวลาที่ผู้ออกตราสารหนี้กําหนด และ ธปท. จะโอนเงินส่วนต่างระหว่างราคาหลังหักภาษีเงินได้ ณ ที่จ่าย เข้าบัญชีเงินฝากของผู้แลกเปลี่ยน โดยผู้แลกเปลี่ยนเป็นผู้รับผิดชอบค่าใช้จ่ายในการรับโอนเงินดังกล่าว ในกรณีผู้แลกเปลี่ยนเป็นฝ่ายที่ต้องชําระเงินค่าส่วนต่างระหว่างราคา ผู้แลกเปลี่ยนต้องโอนเงินดังกล่าวพร้อมภาษีเงินได้ที่ต้องชําระ เข้าบัญชีเงินฝากของ ธปท. ผ่านระบบบาทเนตหรือตามที่ ธปท. กําหนด ภายในระยะเวลาที่ผู้ออกตราสารหนี้กําหนด และ ธปท. จะโอนเงินค่าส่วนต่างระหว่างราคาเข้าบัญชีเงินฝากของผู้ออกตราสารหนี้ ข้อ 21 เมื่อผู้แลกเปลี่ยนส่งมอบตราสารหนี้ Source Bond ให้ ธปท. ตามข้อ 19 และผู้แลกเปลี่ยนหรือผู้ออกตราสารหนี้ชําระเงินตามข้อ 20 ครบถ้วนภายในระยะเวลาที่ผู้ออกตราสารหนี้กําหนด ธปท. จะส่งมอบตราสารหนี้ Destination Bond ตามวิธีการที่ผู้แลกเปลี่ยนแจ้งไว้กับ ธปท. ข้อ 22 ในกรณีที่ผู้แลกเปลี่ยนไม่ส่งมอบตราสารหนี้ Source Bond ให้ ธปท. ตามข้อ 19 หรือไม่ชําระเงินตามข้อ 20 ภายในระยะเวลาที่ผู้ออกตราสารหนี้กําหนด ให้ถือว่าผู้แลกเปลี่ยนผิดนัดชําระหนี้ ข้อ 23 ในกรณีที่วันถึงกําหนดการส่งมอบและรับมอบตราสารหนี้ และวันถึงกําหนดชําระเงิน ตรงกับวันปิดทําการของ ธปท. ให้เลื่อนวันถึงกําหนดการส่งมอบและรับมอบตราสารหนี้และวันถึงกําหนดชําระเงิน ออกไปเป็นวันทําการแรกถัดจากวันปิดทําการดังกล่าว ส่วนที่ 5การจัดการกรณีมีเหตุขัดข้อง ข้อ 24 กรณีผู้แลกเปลี่ยนไม่สามารถส่งคําขอแลกเปลี่ยนผ่านบริการ EFS ได้ ไม่ว่ากรณีใดก็ตาม ต้องดําเนินการแจ้งเหตุดังกล่าวให้ ธปท. ทราบ และจัดทําเอกสารตามหนังสือขอแลกเปลี่ยนตราสารหนี้สําหรับการให้บริการธุรกรรมแลกเปลี่ยนตราสารหนี้ด้วยวิธีอิเล็กทรอนิกส์ที่ ธปท. กําหนดและจัดส่งให้ ธปท. ภายในเวลารับคําขอแลกเปลี่ยนตามที่ผู้ออกตราสารหนี้กําหนด ทั้งนี้ ธปท.จะพิจารณาดําเนินการตามที่เห็นสมควร ข้อ 25 กรณีผู้ออกตราสารหนี้ไม่สามารถส่งผลการพิจารณาคําขอแลกเปลี่ยนตราสารหนี้ผ่านบริการ EFS ได้ไม่ว่ากรณีใดก็ตาม หรือไม่สามารถดําเนินการอื่นใดที่เกี่ยวเนื่องกับธุรกรรมแลกเปลี่ยนตราสารหนี้ ผู้ออกตราสารหนี้ต้องแจ้งเหตุดังกล่าวให้ ปท. ทราบ ทั้งนี้ ธปท. จะพิจารณาดําเนินการตามที่เห็นชอบร่วมกัน ข้อ 26 กรณีที่ ธปท. ไม่สามารถให้บริการ Bond Switching ได้ตามปกติ ธปท.จะประสานงานกับผู้ออกตราสารหนี้ และแจ้งให้ผู้แลกเปลี่ยนดําเนินการตามหลักเกณฑ์ วิธีการและเงื่อนไขที่ ธปท. กําหนด ข้อ 27 ในกรณีที่มีเหตุจําเป็น ธปท. อาจประสานงานกับผู้ออกตราสารหนี้เพื่อดําเนินการดังต่อไปนี้(1) ยกเลิกคําสั่งเกี่ยวกับธุรกรรมของผู้แลกเปลี่ยน(2) ระงับคําสั่งเกี่ยวกับธุรกรรมของผู้แลกเปลี่ยนไว้เป็นการชั่วคราว ส่วนที่ 6การระงับไปแห่งการให้บริการ ข้อ 28 ในกรณีที่ผู้แลกเปลี่ยนประสงค์จะระงับการใช้บริการเป็นการชั่วคราวหรือขอออกจากการเป็นผู้ใช้บริการ Bond Switching ให้ผู้แลกเปลี่ยน แจ้งเป็นหนังสือที่ลงนามโดยผู้มีอํานาจต่อ ธปท. ทราบล่วงหน้าไม่น้อยกว่า 30 วันก่อนวันที่ประสงค์จะให้มีผลระงับการใช้บริการชั่วคราวหรือออกจากการเป็นผู้ใช้บริการ Bond Switching ทั้งนี้ ผู้แลกเปลี่ยนยินยอมผูกพันและรับผิดชอบในการดําเนินการของตนเองที่เกิดขึ้นก่อน ธปท. จะระงับการใช้บริการ ธปท. จะพิจารณาให้ผู้แลกเปลี่ยนระงับการใช้บริการเป็นการชั่วคราวหรือให้ออกจากการเป็นผู้ใช้บริการ Bond Switching ตามเหตุผลและความจําเป็นของผู้แลกเปลี่ยน ข้อ 29 ธปท. อาจพิจารณาระงับการให้บริการ Bond Switching แก่ผู้ใช้บริการ Bond Switching รายใดรายหนึ่งเป็นการชั่วคราวด้วยเหตุดังต่อไปนี้ (1) ไม่ปฏิบัติตามระเบียบ ประกาศ พิธีปฏิบัติ คู่มือการใช้งาน แนวทางการปฏิบัติงาน หรือข้อกําหนดอื่นใดที่ ปท. กําหนด หรือมีพฤติการณ์ที่อาจก่อให้เกิดผลกระทบต่อการใช้บริการ Bond Switching (2) ระบบคอมพิวเตอร์หรืออุปกรณ์สําหรับการติดต่อเชื่อมโยงกับบริการ Bond Switching ของผู้ใช้บริการเกิดเหตุขัดข้องและไม่สามารถใช้ปฏิบัติงาน Bond Switching ได้บ่อยครั้ง (3) ระบบคอมพิวเตอร์หรืออุปกรณ์สําหรับการติดต่อเชื่อมโยงกับบริการ Bond Switching ของผู้ใช้บริการ Bond Switching มีกระบวนการรักษาความปลอดภัยที่ไม่เหมาะสมและมีความเสี่ยงต่อการได้รับการคุกคามจากบุคคลที่ไม่เกี่ยวข้อง (4) ผู้ออกตราสารหนี้สั่งระงับการให้บริการแก่ผู้แลกเปลี่ยน ในกรณีที่มีการระงับการให้บริการเป็นการชั่วคราวตาม (1) หรือ (2) หรือ (3) ผู้ใช้บริการ Bond Switching ต้องทําการแก้ไขข้อบกพร่อง หรือเสนอแผนงานที่ชัดเจนสําหรับการแก้ไขข้อบกพร่องดังกล่าว ภายในระยะเวลา 1 เดือน นับจากวันที่ ธปท. สั่งระงับการให้บริการในระเบียบนี้ ข้อ 30 ธปท. อาจพิจารณาเพิกถอนการให้บริการ Bond Switching แก่ผู้ใช้บริการ Bond Switching รายใดรายหนึ่งด้วยเหตุดังต่อไปนี้(1) ไม่ได้ดําเนินการตามข้อ 29 วรรคสอง(2) ขาดคุณสมบัติที่จะเป็นผู้ใช้บริการ Bond Switching ตามที่กําหนดในระเบียบนี้(3) มีฐานะหรือพฤติการณ์ที่อาจก่อให้เกิดความเสียหายต่อการให้บริการ Bond Switching(4) ผู้ออกตราสารหนี้สั่งเพิกถอนการให้บริการแก่ผู้แลกเปลี่ยน ในกรณีที่มีการเพิกถอนการให้บริการ Bond Switching ตามวรรคแรก ผู้ใช้บริการ Bond Switching ยังคงต้องรักษาความลับอันเกี่ยวเนื่องกับการใช้บริการ Bond Switching ต่อไป ส่วนที่ 7อื่น ๆ ข้อ 31 ระบบการให้บริการ Bond Switching พิธีปฏิบัติ คู่มือการใช้งาน และแนวทางการปฏิบัติงานเป็นทรัพย์สินและเป็นสิทธิตามกฎหมายของ ธปท. ซึ่งผู้ใช้บริการ Bond Switching ต้องไม่กระทําการใดที่เป็นการละเมิดสิทธิดังกล่าว เว้นแต่ได้รับความยินยอมจาก ธปท. เป็นลายลักษณ์อักษร ข้อ 32 ธปท. สงวนสิทธิ์ที่จะปรับปรุงแก้ไขเพิ่มเติมหรือเปลี่ยนแปลงระเบียบ ประกาศพิธีปฏิบัติ คู่มือการใช้งาน แนวทางการปฏิบัติงาน หรือข้อกําหนดอื่นใดที่ ธปท. กําหนดได้ โดย ธปท.จะแจ้งให้ผู้ใช้บริการ Bond Switching ทราบล่วงหน้า ข้อ 33 ในกรณีที่ ประกาศ พิธีปฏิบัติ คู่มือการใช้งาน แนวทางการปฏิบัติงานแบบหนังสือหรือข้อกําหนดอื่นใดที่ ธปท. กําหนดขัดหรือแย้งกับระเบียบนี้ให้ปฏิบัติตามระเบียบนี้แทน ข้อ 34 กรณีที่ต้องมีการตีความหลักเกณฑ์ วิธีการและเงื่อนไขตามที่ผู้ออกตราสารหนี้กําหนด ให้ผู้ออกตราสารหนี้เป็นผู้วินิจฉัยชี้ขาด และมีผลผูกพันผู้ใช้บริการ Bond Switching ที่เกี่ยวข้อง กรณีที่ต้องมีการตีความตามระเบียบ ประกาศ พิธีปฏิบัติ คู่มือการใช้งาน แนวทางการปฏิบัติงาน แบบหนังสือหรือข้อกําหนดอื่นใดที่ ธปท. กําหนด ให้ ปท. เป็นผู้วินิจฉัยชี้ขาด และมีผลผูกพันทุกฝ่ายที่เกี่ยวข้อง ข้อ 35 หากผู้ใช้บริการ Bond Switching ไม่ปฏิบัติตามระเบียบ ประกาศ พิธีปฏิบัติคู่มือการใช้งาน แนวทางการปฏิบัติงาน แบบหนังสือหรือข้อกําหนดอื่นใดที่ ธปท. กําหนด ธปท. มีสิทธิที่จะดําเนินการตามที่เห็นสมควรอื่นๆ - 5. วันเริ่มต้นบังคับใช้ ระเบียบนี้ให้ใช้บังคับตั้งแต่วันประกาศเป็นต้นไปผู้มีอํานาจลงนาม - ประกาศ ณ วันที่ 14 มีนาคม 2560 (นายวิรไท สันติประภพ)ผู้ว่าการธนาคารแห่งประเทศไทย